ᱟᱥᱚᱠᱱᱚᱜᱚᱨ ᱦᱚᱱᱚᱛ

ᱟᱥᱚᱠᱱᱚᱜᱚᱨ ᱦᱚᱲᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱟᱥᱚᱠᱱᱚᱜᱚᱨ ᱥᱚᱦᱚᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱟᱥᱚᱠᱱᱚᱜᱚᱨ ᱦᱚᱱᱚᱛ ᱒᱐᱐᱓ ᱨᱮ ᱵᱮᱱᱟᱣ ᱟᱠᱟᱱᱟ ᱾

ᱚᱛᱱᱚᱜ
ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱨ ᱔᱖᱗᱓.᱙᱔ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱱᱚᱣᱟ ᱥᱟᱢᱟᱝ ᱨᱮ ᱵᱮᱛᱣᱟ ᱜᱟᱰᱟ ᱠᱷᱚᱱ ᱮᱥᱮᱫ ᱟᱠᱟᱱᱟ, ᱱᱚᱶᱟ ᱜᱟᱰᱟ ᱜᱮ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱞᱚᱞᱤᱛᱯᱩᱨ ᱦᱚᱱᱚᱛ ᱟᱨ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱥᱟᱜᱚᱨ ᱦᱚᱱᱚᱛ ᱠᱷᱚᱱ ᱮ ᱵᱷᱤᱱᱟᱹ ᱟᱠᱟᱜᱼᱟ ᱾ ᱣᱤᱫᱤᱥᱟ ᱦᱚᱱᱚᱛ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾ ᱥᱤᱸᱫᱷ ᱜᱟᱰᱟ ᱫᱚ ᱦᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱤᱢᱟᱹ ᱮ ᱵᱮᱱᱟᱣᱟ, ᱱᱚᱶᱟ ᱜᱮ ᱜᱩᱱᱟ ᱦᱚᱱᱚᱛ ᱠᱷᱚᱱ ᱮ ᱵᱷᱤᱱᱟᱹ ᱟᱠᱟᱜᱼᱟ ᱾ ᱥᱤᱵᱽᱯᱩᱨᱤ ᱦᱚᱱᱚᱛ ᱠᱚᱧᱮ ᱨᱮ ᱢᱮᱱᱟᱜᱼᱟ ᱾

ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱖᱘᱘,᱙᱒᱐ (᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ) ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱢᱚᱬᱮ ᱛᱟᱦᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ : ᱟᱥᱚᱠᱱᱚᱜᱚᱨ, ᱪᱟᱸᱫᱮᱨᱤ, ᱤᱥᱟᱜᱚᱲ, ᱢᱩᱸᱜᱳᱞᱤ ᱟᱨ ᱥᱟᱫᱚᱨᱟ ᱾ ᱦᱚᱱᱚᱛ ᱫᱚ ᱑᱕ ᱚᱜᱚᱥᱴ, ᱒᱐᱐᱓ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ, ᱟᱨ ᱱᱚᱶᱟ ᱦᱚᱱᱚᱛ ᱫᱚ ᱜᱩᱱᱟ ᱦᱚᱱᱚᱛ ᱠᱷᱚᱱ ᱦᱟᱹᱴᱤᱧ ᱞᱮᱱ ᱛᱟᱦᱮᱸᱫ ᱾ ᱟᱥᱚᱠᱱᱚᱜᱚᱨ ᱠᱷᱚᱱ ᱑᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱥᱟᱦᱫᱚᱨᱟ ᱫᱚ ᱥᱮᱯᱴᱮᱢᱵᱚᱨ ᱒᱐᱐᱘ ᱨᱮ ᱛᱟᱦᱥᱤᱞ ᱵᱮᱱᱟᱣ ᱟᱠᱟᱱᱟ ᱾ ᱟᱥᱚᱠᱱᱚᱜᱚᱨ ᱨᱮᱱᱟᱜ ᱱᱟᱜᱟᱢᱤᱭᱟᱹ ᱞᱟᱹᱠᱛᱤ ᱦᱚᱸ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱱᱚᱶᱟ ᱴᱚᱴᱷᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱜᱣᱟᱞᱤᱭᱚᱨ ᱨᱮᱱᱟᱜ ᱤᱥᱟᱜᱚᱲ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱞᱮᱠᱟᱛᱮ ᱥᱮᱞᱮᱫ ᱞᱮᱱ ᱛᱟᱦᱮᱸᱫ, ᱟᱫᱚ ᱪᱟᱸᱫᱮᱨᱤ ᱱᱚᱨᱣᱟᱨ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱦᱚᱸ ᱛᱟᱦᱮᱸ ᱠᱟᱱᱟ ᱾ ᱚᱱᱠᱟ ᱠᱚ ᱢᱟᱱᱟᱣᱟ ᱡᱮ ᱩᱡᱽᱡᱮᱱ ᱡᱤᱛᱠᱟᱹᱨ ᱠᱷᱚᱱ ᱨᱩᱣᱟᱹᱲ ᱡᱷᱚᱜ ᱨᱟᱡᱟ ᱟᱥᱚᱠ ᱫᱚ ᱯᱟᱪᱟᱨ ᱚᱛ ᱨᱮ ᱧᱩᱛ ᱯᱟᱲᱟᱣ ᱮᱱᱟ, ᱟᱨ ᱧᱤᱫᱟᱹᱭ ᱵᱟᱥᱟ ᱞᱮᱱᱟ, ᱚᱱᱟ ᱞᱟᱹᱜᱤᱫ ᱛᱮ ᱱᱚᱶᱟ ᱧᱩᱛᱩᱢ ᱚᱥᱚᱠᱱᱚᱜᱚᱨ ᱯᱟᱲᱟᱣ ᱮᱱᱟ ᱾

ᱦᱚᱲ ᱮᱞ
᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱟᱥᱚᱠᱱᱚᱜᱚᱨ ᱨᱮᱱᱟᱜ ᱦᱚᱲ ᱮᱞ ᱖᱗,᱗᱐᱕ ᱛᱟᱦᱮᱸ ᱠᱟᱱᱟ ᱾

᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱟᱥᱚᱠᱱᱚᱜᱚᱨ ᱨᱮᱱᱟᱜ ᱦᱚᱲ ᱮᱞ ᱘᱔᱕,᱐᱗᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱔᱔᱓,᱘᱓᱗ ᱠᱚᱲᱟ ᱟᱨ ᱓᱖᱖,᱖᱓᱒ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱐᱑ ᱨᱮᱱᱟᱜ ᱥᱟᱞᱟᱜ ᱥᱚᱢᱟᱱ ᱠᱷᱟᱱᱮᱢ ᱦᱚᱲ ᱮᱞ ᱫᱚ ᱒᱒.᱖᱕ ᱥᱟᱭᱠᱚᱲᱟ ᱵᱚᱰᱚᱞ ᱮᱱᱟ ᱾ ᱥᱤᱧᱚᱛ ᱨᱮᱱᱟᱜ ᱯᱟᱹᱪᱷᱞᱟᱹ ᱦᱚᱲ ᱮᱞ ᱒᱐᱐᱑ ᱨᱮ, ᱟᱥᱚᱠᱱᱚᱜᱚᱨ ᱦᱚᱱᱚᱛ ᱫᱚ ᱑᱙᱙᱑ ᱨᱮᱱᱟᱜ ᱥᱚᱢᱟᱱ ᱨᱮ ᱤᱧᱟᱜ ᱦᱚᱲ ᱮᱞ ᱫᱚ ᱒᱓.᱒᱐ ᱥᱟᱭᱠᱚᱲᱟ ᱜᱨᱚᱫᱷ ᱞᱮᱱᱟ ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱘.᱖᱑% ᱦᱚᱲ ᱫᱚ ᱦᱤᱱᱫᱤ, ᱐.᱖᱙% ᱯᱚᱸᱧᱡᱟᱵᱤ ᱟᱨ ᱐.᱕᱙% ᱩᱨᱫᱩ ᱫᱚ ᱟᱡᱟᱜ ᱢᱟᱬᱟᱝ ᱯᱟᱹᱨᱥᱤ ᱞᱟᱹᱭᱟ ᱾

ᱦᱚᱨ ᱰᱟᱦᱟᱨ
ᱟᱥᱚᱠᱱᱚᱜᱚᱨ ᱨᱮ ᱦᱤᱡᱩᱜ ᱥᱮᱱᱚᱜ ᱨᱮᱱᱟᱜ ᱱᱟᱯᱟᱭ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱥᱟᱶᱛᱮ ᱨᱮᱞᱣᱮ ᱟᱨ ᱥᱚᱲᱚᱠ ᱰᱟᱦᱟᱨ ᱤᱫᱤ ᱛᱮ ᱥᱤᱧᱚᱛ ᱥᱩᱨᱥᱩᱯᱩᱨ ᱨᱮᱱᱟᱜ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱯᱟᱪᱮ ᱛᱟᱞᱟ ᱨᱮᱞᱣᱮ ᱨᱮᱱᱟᱜ ᱠᱚᱴᱟᱼᱵᱤᱱᱟ ᱨᱮᱞᱣᱮ ᱠᱷᱚᱸᱰ ᱨᱮ ᱢᱮᱱᱟᱜᱼᱟ ᱾ ᱟᱥᱚᱠᱱᱚᱜᱚᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱟᱡᱟᱜ ᱥᱩᱨᱥᱩᱯᱩᱨ ᱨᱮᱱᱟᱜ ᱦᱚᱱᱚᱛ ᱮᱴᱟᱜ ᱥᱮᱫ ᱠᱷᱚᱱ ᱜᱩᱱᱟ, ᱵᱤᱫᱤᱥᱟ ᱟᱨ ᱥᱤᱵᱯᱩᱨᱤ ᱥᱟᱶᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱦᱚᱱᱚᱛ ᱨᱮ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱨᱮᱱᱟᱜ ᱡᱤᱞᱤᱧ ᱘᱒.᱒᱐ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱟᱥᱚᱠᱱᱚᱜᱚᱨ ᱯᱟᱪᱮᱼᱛᱟᱞᱟ ᱨᱮᱞᱣᱮ ᱨᱮᱱᱟᱜ ᱠᱚᱴᱟᱼᱵᱤᱱᱟ ᱠᱷᱚᱸᱰ ᱨᱮᱱᱟᱜ ᱵᱨᱚᱰ ᱜᱮᱡᱽ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱢᱤᱫ ᱮᱢᱟᱱ ᱨᱮᱞ ᱞᱤᱸᱠ, ᱮᱴᱟᱜ ᱥᱮᱫ ᱠᱷᱚᱱ, ᱦᱚᱱᱚᱛ ᱨᱮ ᱜᱩᱴ ᱨᱮᱞ ᱡᱤᱞᱤᱧ ᱑᱔᱑ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱟᱨ ᱨᱩᱴ ᱠᱤᱞᱚᱢᱮᱴᱨᱤᱡ ᱠᱷᱚᱱ ᱑᱐᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱑.᱒᱗ ᱢᱮᱱᱟᱜᱼᱟ ᱾ ᱠᱚᱴᱟ, ᱵᱤᱱᱟ, ᱩᱡᱡᱮᱱ, ᱤᱱᱫᱚᱨ, ᱡᱚᱫᱷᱯᱩᱨ, ᱡᱚᱭᱯᱩᱨ, ᱚᱦᱚᱢᱫᱟᱵᱟᱫᱽ ᱵᱷᱚᱯᱟᱲ, ᱥᱚᱜᱚᱨ, ᱫᱟᱢᱚᱦ, ᱡᱟᱵᱟᱞᱯᱩᱨ, ᱫᱩᱨᱜᱽ, ᱵᱟᱨᱟᱬᱚᱥᱤ, ᱜᱚᱨᱟᱠᱷᱯᱩᱨ, ᱫᱤᱞᱞᱤ, ᱰᱮᱦᱨᱟᱰᱩᱱ, ᱫᱟᱨᱵᱷᱟᱝᱜᱟ ᱟᱨ ᱜᱣᱟᱞᱤᱭᱚᱨ ᱞᱟᱹᱜᱤᱫ ᱴᱨᱮᱞ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱟᱥᱚᱠᱱᱚᱜᱚᱨ ᱦᱚᱱᱚᱛ
ᱛᱷᱚᱠ:2003 establishments in India
ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱛᱷᱚᱠ:Memorials to Ashok